Alustava lisätalousarvioesitys nro 3 vuoden 2007 yleiseen talousarvioon - Yleinen tulotaulukko - Tulo- ja menotaulukko pääluokittain - Pääluokka III – Komissio /* SEK/2007/0476 lopull. */





[pic] | EUROOPAN YHTEISÖJEN KOMISSIO | Bryssel 13.4.2007 SEK(2007) 476 lopullinen ALUSTAVA LISÄTALOUSARVIOESITYS NRO 3 VUODEN 2007 YLEISEEN TALOUSARVIOON YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 3 VUODEN 2007 YLEISEEN TALOUSARVIOON YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 3 vuoden 2007 talousarvioon jäljempänä esitettyjen perustelujen mukaisesti. SISÄLLYSLUETTELO 1. Johdanto 4 2. Kilpailukyvyn ja innovoinnin toimeenpanovirasto 4 3. Koulutuksen, audiovisuaalialan ja kulttuurin toimeenpanoviraston (EACEA) budjettirakenteen muutokset 6 4. Eurojustin henkilöstötaulukon muutokset 6 5. Euroopan unionin perusoikeusviraston henkilöstötaulukon muutokset 6 6. Euroopan unionin jäsenvaltioiden operatiivisesta ulkorajayhteistyöstä huolehtivan viraston (FRONTEX) henkilöstötaulukon muutokset 7 YHTEENVETO ALTE 3/2007:SSÄ EHDOTETUISTA MUUTOKSISTA 8 YLEINEN TULOTAULUKKO JA TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Taulukoiden englanninkielinen toisinto on esitetty esimerkinomaisesti tämän asiakirjan budjettiteknisenä liitteenä. 1. JOHDANTO Tämän alustavan lisätalousarvioesityksen (ALTE) 3/2007 tarkoituksena on määritellä tarvittava talousarvion rakenne ja määrärahat Kilpailukyvyn ja innovoinnin toimeenpanoviraston rahoittamiseksi vuonna 2007. Tällä lisätalousarvioesityksellä muutetaan talousarvion rakennetta, sillä Koulutuksen, audiovisuaalialan ja kulttuurin toimeenpanoviraston toimivaltuuksia on lisätty. Lisäksi muutetaan kolmen muun viraston, Eurojustin, Euroopan unionin perusoikeusviraston ja Euroopan rajaturvallisuusviraston (Frontex) henkilöstötaulukkoa. 2. KILPAILUKYVYN JA INNOVOINNIN TOIMEENPANOVIRASTO Kasvua ja työllisyyttä edistävän Lissabonin strategian puitteissa Euroopan unioni on ryhtynyt toimenpiteisiin, joiden tavoitteena on edistää ja kehittää kilpailukykyä ja innovointia kasvun tukemiseksi ja sen varmistamiseksi, että Eurooppaan saadaan tulevaisuudessa entistä runsaammin investointeja ja työvoimaa. Kyseisiin toimenpiteisiin kuuluu Euroopan parlamentin ja neuvoston päätös kilpailukyvyn ja innovoinnin puiteohjelman[2] (CIP) (2007–2013) perustamisesta. Puiteohjelman muodostavat ”Yrittäjyyden ja innovoinnin ohjelma” (EIP), ”Tieto- ja viestintätekniikkapolitiikan tukiohjelma” (ICT) ja ”Älykäs energiahuolto Euroopassa -ohjelma” (IEE). Toimenpiteisiin kuuluu myös Euroopan parlamentin ja neuvoston asetus[3] Marco Polo II -ohjelman (2007–2013) perustamisesta. Tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetussa neuvoston asetuksessa (EY) N:o 58/2003 annetaan tietyin edellytyksin komissiolle, jota avustaa sääntelykomitea, valtuudet käyttää oikeushenkilöllisyyden omaavia yhteisön elimiä (toimeenpanovirastoja) suorittamaan tiettyjä yhteisön ohjelmien hallinnointiin liittyviä tehtäviä, mukaan lukien talousarvion toteuttaminen. Tämän ansiosta komissiolla on käytössään riittävä tekninen asiantuntemus ohjelmien hallinnoimiseksi ja se pystyy keskittymään ydintoimintoihinsa ja valvomaan paremmin ulkopuolisten tehtäväksi annettuja toimia. Komissio on käyttänyt tätä mahdollisuutta ja perustanut ”Älykkään energiahuollon viraston” (IEEA) 23 päivänä joulukuuta 2003 tekemällään päätöksellä 2004/20/EY. Viraston tarkoituksena on hallinnoida energia-alaan liittyviä yhteisön toimia, jotka toteutetaan ensimmäisen Älykäs energiahuolto Euroopassa -ohjelman puitteissa. Toimeenpanovirastojen sääntelykomitean annettua 14. helmikuuta 2007 myönteisen lausunnon päätös N:o 2004/20/EY on parhaillaan tarkistettavana. Tarkoituksena on muuttaa päätöstä niin, että Älykkään energiahuollon viraston tehtäväksi annetaan joitain toisen IEE-ohjelman (nykyisen puiteohjelmaan integroidun IEE-ohjelman seuraaja) täytäntöönpanoon liittyviä hallinnointitehtäviä. Lisäksi viraston toimialaa laajennetaan antamalla sille joitain EIP-ohjelman toteuttamiseen ja Marco Polo II -ohjelmaan liittyviä hallinnointitehtäviä. Käytännössä tämä tarkoittaa nykyisen IEEA:n toimintakauden pidentämistä sekä viraston koon ja toimivaltuuksien laajentamista. Lisäksi virasto saa uuden nimen (Kilpailukyvyn ja innovoinnin toimeenpanovirasto), joka kuvastaa paremmin uusia ohjelmia ja virastolle uskottuja tehtäviä. Tässä alustavassa lisätalousarvioesityksessä 3/2007 ehdotetaan tarvittavaa talousarvion rakennetta ja määrärahoja Kilpailukyvyn ja innovoinnin toimeenpanoviraston rahoittamiseksi varainhoitovuonna 2007. Toimeenpanoviraston menot katetaan mainituista ohjelmista, jotka kaikki kuuluvat vuosien 2007–2013 rahoituskehyksen otsakkeeseen 1 a. Toimeenpanoviraston edellyttämät talousarviomuutokset on selostettu lyhyesti lopussa olevassa taulukossa. Näillä muutoksilla ei ole nettovaikutusta talousarvioon. Budjettipääosaston budjettivallan käyttäjälle esittämien perusteluiden ja rahoitusselvityksen[4] mukaisesti Euroopan yhteisöjen yleisestä talousarviosta katetaan yhteensä 9,7 miljoonan euron[5] avustus toimeenpanovirastolle. Tähän määrään sisältyvät nykyiselle toimeenpanovirastolle jo vuoden 2007 talousarviossa hyväksytyt 5,3 miljoonaa euroa. Luodaan seuraavat uudet budjettikohdat: - 02 01 04 30 – Kilpailukyvyn ja innovoinnin toimeenpanovirasto – Avustus kilpailukyvyn ja innovoinnin puiteohjelmasta – Yrittäjyyden ja innovoinnin ohjelma - 06 01 04 32 – Kilpailukyvyn ja innovoinnin toimeenpanovirasto – Avustus Marco Polo II -ohjelmasta Muutetaan budjettikohdan 06 01 04 30 otsake seuraavasti: - 06 01 04 30 – Kilpailukyvyn ja innovoinnin toimeenpanovirasto – Avustus kilpailukyvyn ja innovoinnin puiteohjelmasta – Älykäs energiahuolto Euroopassa -ohjelma Muutetaan seuraavien budjettikohtien määrärahoja vastaavasti: - 02 01 04 04 – Kilpailukyvyn ja innovoinnin puiteohjelma – Yrittäjyyden ja innovoinnin ohjelma – Hallintomenot - 02 02 01 – Kilpailukyvyn ja innovoinnin puiteohjelma – Yrittäjyyden ja innovoinnin ohjelma - 06 02 06 – Marco Polo II -ohjelma - 06 04 06 – Kilpailukyvyn ja innovoinnin puiteohjelma – Älykäs energiahuolto Euroopassa -ohjelma Kilpailukyvyn ja innovoinnin toimeenpanoviraston henkilöstötaulukossa on vuonna 2007 35 henkilöstösääntöjen alaista toimihenkilöä, joista 11 on komissiosta tilapäisesti siirrettyjä virkamiehiä. Nykyisellä Älykkään energiahuollon virastolla on 16 henkilöstösääntöjen alaista väliaikaista toimihenkilöä, joista viisi on komissiosta tilapäisesti siirrettyjä virkamiehiä. 3. KOULUTUKSEN, AUDIOVISUAALIALAN JA KULTTUURIN TOIMEENPANOVIRASTON (EACEA) BUDJETTIRAKENTEEN MUUTOKSET Koulutuksen, audiovisuaalialan ja kulttuurin toimeenpanoviraston toimivaltuuksia laajennettiin 8. helmikuuta 2007 tehdyllä komission päätöksellä 2007/114/EY. Viraston toimialaan kuuluu jatkossa sellaisten Nuoriso- ja Erasmus Mundus -ohjelmien hallinnointi, joihin osallistuu liittymistä valmistelevan tukivälineen (IPA) edunsaajia. Jotta tämä muutos voitaisiin ottaa huomioon talousarvion rakenteessa, ehdotetaan seuraavan budjettikohdan luomista vuoden 2007 talousarvioon: - 22 01 04 30 – Koulutuksen, audiovisuaalialan ja kulttuurin toimeenpanovirasto – Avustus laajentumisen toimintalohkoon kuuluville otsakkeen 4 ohjelmille Tässä vaiheessa ehdotetaan, että kohtaan tehdään merkintä ”p.m.”. Laajempien toimivaltuuksien vuoksi myös toimeenpanoviraston henkilöstötaulukkoon on tehtävä muutos talousarvioliitteen mukaisesti. Liitteessä mainitut kolme ylimääräistä väliaikaista toimihenkilöä liittyvät Erasmus Mundus -ohjelman ulkoista yhteistyötä ja Länsi-Balkania koskeviin järjestelyihin, joiden hallinnointi on annettu toimeenpanoviraston tehtäväksi 8. helmikuuta 2007 tehdyllä komission päätöksellä (2007/114/EY). Lisäksi väliaikaisten toimihenkilöiden jakautumista palkkaluokittain muutetaan siten, että se vastaa niitä tietoja, jotka sisältyvät toimeenpanoviraston toimivaltuuksien laajentamista koskevassa säädöksessä olevaan rahoitusselvitykseen. 4. EUROJUSTIN HENKILÖSTÖTAULUKON MUUTOKSET Budjettivallan käyttäjä muutti Euroopan unionin vuoden 2007 talousarvioon otettuja Eurojustin määrärahoja lisäämällä niitä alustavaan talousarvioon otetuista 17 miljoonasta eurosta 18,4 miljoonaan euroon. Budjettivallan käyttäjän hyväksymien määrärahojen käyttämiseksi Eurojust pyytää, että sen henkilöstömäärää lisätään 144:stä 147:ään. Vuodeksi 2007 suunniteltu määrä eli 147 tointa johtuu Eurojustin toimintoihin ja hallintoon liittyvien tehtävien ja toimien lisääntymisestä. Ehdotetussa henkilöstötaulukossa on muutettu henkilöstön jakaumaa ura-alueittain ja palkkaluokittain. Ehdotetuilla muutoksilla ei ole vaikutusta talousarvioon. 5. EUROOPAN UNIONIN PERUSOIKEUSVIRASTON HENKILÖSTÖTAULUKON MUUTOKSET Koska Euroopan rasismin ja muukalaisvihan seurantakeskus (EUMC) on muutettu Euroopan unionin perusoikeusvirastoksi, sen toimivaltuuksia on laajennettu EUMC:n nykyiseen rakenteeseen verrattuna. Uusien asiantuntijatehtävien vuoksi viraston on palkattava enemmän korkeakoulututkinnon suorittaneita erikoisasiantuntijoita. Tämän vuoksi virasto ehdottaa, että toimet jaetaan hallintovirkamiesten ja hallintoavustajien kesken nykyistä tarkoituksenmukaisemmin ottamalla henkilöstötaulukkoon nykyistä enemmän hallintovirkamiehen toimia ja vähentämällä tointen määrää (50:stä 46:een). Henkilöstötaulukon ehdotetulla tarkistuksella ei ole vaikutusta budjettimäärärahoihin. 6. EUROOPAN UNIONIN JÄSENVALTIOIDEN OPERATIIVISESTA ULKORAJAYHTEISTYÖSTÄ HUOLEHTIVAN VIRASTON (FRONTEX) HENKILÖSTÖTAULUKON MUUTOKSET Budjettivallan käyttäjä teki Euroopan unionin vuoden 2007 talousarvioon 12,8 miljoonan euron varauksen Frontexia varten. Tämä lisäys (+ 60 prosenttia) annettiin virastolle, jotta se voisi hoitaa tehtävänsä paremmin. Henkilöstötaulukkoon ei kuitenkaan tehty vastaavaa muutosta. Varauksen purkamisedellytykset liittyvät työohjelmaan ja henkilöstöpolitiikkaan. Frontex on laatinut tarkistetun työohjelman vuodeksi 2007, ja hallintoneuvosto on hyväksynyt sen. Lisävarojen vapauttaminen varauksesta on välttämätöntä, jotta Frontex voi hoitaa vuoden 2007 tarkistetun työohjelman mukaiset tehtävänsä. Lisäksi henkilöstön määrää on lisättävä 34:stä 49:ään työohjelman mukaisesti. Nykyinen henkilöstömäärä ei ole riittävä operatiivisten toimintojen lisääntymisen vuoksi. Toimien ja hankkeiden määrän (yhteensä 103 erityisten riskianalyysien mukaan) lisäys voidaan toteuttaa vain, jos Frontexilla on riittävästi toimintojen ja hallinnon edellyttämiä tukihenkilöitä. Tämän perusteella ehdotetaan, että Frontexin vuoden 2007 henkilöstötaulukkoa muutetaan. Ehdotetuilla muutoksilla ei ole vaikutusta talousarvioon. YHTEENVETO ALTE 3/2007:SSÄ EHDOTETUISTA MUUTOKSISTA 2007 talousarvio + LT 1 + ALTE 2 | ALTE 3/2007 | Uusi määrä | Nimike | Otsake | RHK | Sitoumukset yhteensä | Maksut yhteensä | Sitoumukset yhteensä | Maksut yhteensä | Sitoumukset yhteensä | Maksut yhteensä | 02 01 04 04 | Kilpailukyvyn ja innovoinnin puiteohjelma – Yrittäjyyden ja innovoinnin ohjelma – Hallintomenot | 1 | 10 600 000 | 10 600 000 | -1 582 000 | -1 582 000 | 9 018 000 | 9 018 000 | 02 01 04 30 | Kilpailukyvyn ja innovoinnin toimeenpanovirasto – Avustus kilpailukyvyn ja innovoinnin puiteohjelmasta – Yrittäjyyden ja innovoinnin ohjelma | 1 | 3 082 000 | 3 082 000 | 3 082 000 | 3 082 000 | 02 02 01 | Kilpailukyvyn ja innovoinnin puiteohjelma – Yrittäjyyden ja innovoinnin ohjelma | 1 | 112 600 000 | 60 000 000 | -1 500 000 | -1 500 000 | 111 100 000 | 58 500 000 | 06 01 04 30 | Kilpailukyvyn ja innovoinnin toimeenpanovirasto – Avustus kilpailukyvyn ja innovoinnin puiteohjelmasta – Älykäs energiahuolto Euroopassa -ohjelma | 1 | 5 277 000 | 5 277 000 | 460 000 | 460 000 | 5 737 000 | 5 737 000 | 06 01 04 32 | Kilpailukyvyn ja innovoinnin toimeenpanovirasto – Avustus Marco Polo II -ohjelmasta | 1 | 870 000 | 870 000 | 870 000 | 870 000 | 06 02 06 | Marco Polo II -ohjelma | 1 | 55 775 000 | 5 000 000 | -870 000 | -870 000 | 54 905 000 | 4 130 000 | 06 04 06 | Kilpailukyvyn ja innovoinnin puiteohjelma – Älykäs energiahuolto Euroopassa -ohjelma | 1 | 58 883 000 | 6 900 000 | -460 000 | -460 000 | 58 423 000 | 6 440 000 | 22 01 04 30 | Koulutuksen, audiovisuaalialan ja kulttuurin toimeenpanovirasto – Avustus laajentumisen toimintalohkoon kuuluville otsakkeen 4 ohjelmille | 4 | p.m. | p.m. | p.m. | p.m. | Yhteensä | 243 135 000 | 87 777 000 | 243 135 000 | 87 777 000 | [1] EYVL L 248, 16.9.2002, s. 1, sellaisena kuin se on viimeksi muutettuna 13 päivänä joulukuuta 2006 annetulla asetuksella (EY) N:o 1995/2006 (EUVL L 390, 30.12.2006, s. 1). [2] EUVL L 310, 9.11.2006, s. 15. [3] EUVL L 328, 24.11.2006, s. 1. [4] Kirjeet LRR D(2007) 980 ja 983, päivätty 7.2.2007. [5] EFTA:n rahoitusosuus pois lukien.